കാഞ്ഞങ്ങാട്ട് പൂ കച്ചവടം ആലാമിപ്പള്ളിയില് മാത്രം കാഞ്ഞങ്ങാട്: ഓണം മുന്നിര്ത്തി നഗരത്തില് പൂക്കളുടെ വില്പ്പന അലാമിപ്പള്ളി ബസ് സ്റ്റാന്ഡില് മാത്രമായിരിക്കുമെന്ന് നഗരസഭ അറിയിച്ചു. ഹോട്ടലുകള്, ബേക്കറികള്, കൂള്ബാറുകള് എന്നിവിടങ്ങളില് ഇരുന്ന് ഭക്ഷണം കഴിക്കുന്നത് പൂര്ണ്ണമായും നിരോധിച്ചിട്ടുണ്ട്. ജീവനക്കാര് ഗ്ലൗസ്സും മാസ്ക്കും ധരിക്കേണ്ടതാണ്. ഹോം ഡെലിവറി പാര്സല് മാത്രം നല്കുക. ഓണം ഉത്സവ സീസണോടനുബന്ധിച്ച് നഗരത്തില് ചില ക്രമീകരണങ്ങള് ഏര്പ്പെടുത്തുകയാണ് കൊവിഡ് പ്രതിരോധ പ്രവര്ത്തനങ്ങളുടെ ഭാഗമായി നഗരത്തില് താല്ക്കാലിക വഴിയോര കച്ചവടം കര്ശനമായി നിരോധിച്ചിട്ടുണ്ട്. നഗരസഭ തിരിച്ചറിയല് കാര്ഡ് ലഭിച്ചവര് തങ്ങള്ക്ക് അനുവദിക്കപ്പെട്ടിരിക്കുന്ന സ്ഥലത്ത് കൊവിഡ് മാര്ഗ്ഗ നിര്ദ്ദേശങ്ങള് പാലിച്ച് പരിമിതമായ അളവില് വഴിയോര കച്ചവടം നടേത്തേണ്ടതാണ്. പൂക്കച്ചവടം നോര്ത്ത് കോട്ടച്ചേരി മുതല് പുതിയ കോട്ട വരെ കര്ശനമായി നിരോധിച്ചു. പൂക്കച്ചവടം ആലാമിപ്പള്ളി ബസ് സ്റ്റാന്ഡ് പരിസരത്ത് നഗരസഭ നിശ്ചയിക്കുന്ന സ്ഥലത്ത് നടത്താം. നോര്ത്ത് കോട്ടച്ചേരി മുതല് പുതിയകോട്ട വരെ റോഡിനിരുവശവും ഉള്ള അനധികൃത വാഹന പാര്ക്കിംഗ് നിരോധിച്ചു. നിരോധനം ലംഘിച്ച് വാഹനം പാര്ക്ക് ചെയ്യുന്നത് ശ്രദ്ധയില്പ്പെട്ടാല് മോട്ടോര് വാഹന വകുപ്പും പൊലീസും നിയമനടപടികള് സ്വീകരിക്കും.